[bookmark: _Hlk214606118]На основу члана 146. Закона о планирању и изградњи („Сл. гласник РС”, бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/2023 и 91/2025) и члана 40. тачка 7) и 84. став 2. Статута града Лознице („Сл. лист града Лознице”, бр. 1/2019 – пречишћен текст), Скупштина града Лознице на седници одржаној 23. јула 2026. године, донела је 


О Д Л У К У 
[bookmark: _Hlk177984825]о изменaма и допунама Одлуке о постављању монтажних објеката 
на територији града Лознице


Члан 1.

	У Одлуци о постављању монтажних објеката на територији града Лознице („Службени лист града Лозницеˮ, бр. 13/2025) члан 10. мења се и гласи:

[bookmark: _Hlk174531778]„Члан 10.

Летња башта је уређен простор испред објекта или просторије у којој се обавља искључиво угоститељска делатност.
У оквиру летње баште забрањено је постављање фиксне ограде. 
Изузетно од става 2. овог члана, може се поставити фиксна ограда висине до 1.2 m у оквиру летње баште, ако се летња башта налази непосредно уз коловоз, из разлога безбедности саобраћаја и без нарушавања зона прегледности саобраћаја.
У оквиру летње баште забрањено је постављање подне платформе, односно денивелисање јавне површине на којој се поставља летња башта.
Изузетно од става 4. овог члана, на површини код које је потребно нивелисање терена (нераван, каскадни и нагиба већег од 3%), може се поставити монтажно-демонтажна подна платформа. Подна платформа не може бити висине веће од 45 cm и не може се фиксирати за тло.
Забрањен је било који вид затварања летње баште.
Ближи услови за постављање летње баште утврђују се Програмом.ˮ.

Члан 2.

У члану 40. у ставу 1. иза алинеје 1. додаје се нова алинеја 2. која гласи:
„доказ да нема неизмирених обавеза по основу накнаде за коришћење јавне површине,ˮ.
Досадашња алинеја 2. постаје алинеја 3.

Члан 3.

У члану 42. у ставу 1. иза алинеје 1. додаје се нова алинеја 2. која гласи:
„доказ да нема неизмирених обавеза по основу накнаде за коришћење јавне површине,ˮ.
Досадашња алинеја 2. постаје алинеја 3.

Члан 4.

Ова oдлука ступа на снагу наредног дана од дана објављивања у "Службеном листу града Лознице".

